Ioannes Mason (c. 1600–1672)

**Ioannes Mason** (natus *John Mason* in Anglia circa 1600; mortuus Norvici Connecticutae, 1672) fuit centurio maior in Exercitu Angliae qui ad Novam Angliam anno 1632 navigavit. Ante 1637 a Colonia Sinu Massachusettensium ad occidentem migravit, ad colonias secundum Flumen Connecticutense quae Colonia Connecticuta facta est. Dissensiones ibi ortae sunt inter colonos et Indos Pequotenses, cum rixae fierent et ad ultimum Indi Manisseani Insulae Block quemdam Ioannem Oldham anno 1636 necarent. Quia Manisseani erant tributarii Nationis Pequotensis, Colonia Sinus Massachusettensium expeditionem misit, Ioannem Mason amplectentem, ad Insulam Block ad Manisseanos interficiendos, tum ad Flumen Connecticutam procedere ut homicidas poscerent. Pequotensibus autem recusantibus, expeditio tentoria et maizium incenderunt, Bellum Pequotense movens, quod finem per Trucidationem Mysticanam tandem cepit, quae tribum Pequotensem paene prorsus destruxit.

Mason suas experientias in Bello Pequotensi in libro ''Major Mason's Brief History of the Pequot War* narravit, anno 1736 demum edito. Bello confecto, Mason factus est Vice Gubernator Connecticutae. Ipse et alii oppidum Norvicum conditum duxerunt, ubi anno 1672 mortuus est.

## Progenies
Inter progenies Ioannis Mason sunt:
*David Brewster, diurnalista
*Diana Brewster, histrio televisifica
*Martha Wadsworth Brewster, (1710–c.1757) poetria et scriptor, una ex primis personis litterarum Americanis
*Catherina Drew Gilpin Faust (nata 18 Septembris 1947), rerum gestarum scriptrix, administrator collegiata, et praeses Universitatis Harvardianae
*Iacobus Rudolphus Garfield (17 Octobris 1865–24 Martii 1950), politicus, causidicus, et filius Praesidis Iacobus Garfield et Lucretiae Garfield
*Harrius Augustus Garfield (11 Octobris 1863–12 Decembris 1942), causidicus et academicus, octavus praeses Collegii Williamsiani suae almae matris.
*Iacobus Butler Hickok (27 Maii 1837–2 Augusti 1876), Wild Bill Hickok appellatus, persona Occidentis Veteris Americani
*Ioannes Mason Kemper, undecimus scholae rector in Academia Phillipsiana
*Ioannes Kerry, sexagensimus octavus Secretarius Status Civitatum Foederatarum et olim senior Senator Civitatum Foederatarum ex Massachusetta
*Georgius Trumbull Ladd, philosophus et psychologus Americanus
*Brice Lalonde, olim socialista et dux factionis viridis in Francia
*W. Patrick Lang, praefectus in Exercitu Civitatum Foederatarum et auctor
*Ieremias Mason, Senator Civitatum Foederatarum ex Nova Hantonia
*Ioannes Sanford Mason (24 Augusti 1824–29 Novembris 1897), generalis in Exercitu Civitatum Foederatarum per Bellum Civile Americanum
*Robertus Noyce, "Mayor of Silicon Valley" per ludibrium appellatus, inventor circuitus integrati ("microchip")
*Robertus Carolus Winthrop, causidicus et philanthropus, olim Rogator Camerae Repraesentantium Civitatum Foederatarum
*Patricia Dutcher-Walls, auctor et erudita Presbyteriana, professor in Universitate Torontonensi et Universitate Columbiae Britannicae

## Notae

## Bibliographia
*Allyn, James H. 1976. *Major John Mason's Great Island.* Mystic Connecticutae: R. N. Bohlander.
*Bradstreet, Howard. 1933. *The Story of the War with the Pequots Re-Told.*
*Cave, Alfred A. 1996. *The Pequot War.* University of Massachusetts Press.
*Haynes, William. 1955. *Connecticut's Own Major.*
*Mason, John. 1736, 1869. *A Brief History of the Pequot War.* Reimpressus a J. Sabin & sons.
*Mason, John. 1736. *A Brief History of the Pequot War.* Editio interretialis annotata (pdf).
*Mason, Louis Bond. 1935. *The life and times of Major John Mason of Connecticut, 1600–1672.'' Novi Eboraci et Londinii: G. P. Putnam's Sons.
**Dictionary of American Biography.*

Categoria:Nati saeculo 17
Categoria:Mortui 1672
Categoria:Bellum Pequotense
Categoria:Incolae Connecticutae
Categoria:Incolae Massachusettae
Categoria:Participes bellorum
Categoria:Participes bellorum colonialium Americanorum
Categoria:Puritani